title: 2012/570/ES: 2012 m. gegužės 10 d. Europos Parlamento sprendimas dėl Europos aviacijos saugos agentūros 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/175

         EUROPOS PARLAMENTO SPRENDIMAS
   2012 m. gegužės 10 d.
   dėl Europos aviacijos saugos agentūros 2010 finansinių metų biudžeto įvykdymo patvirtinimo
   (2012/570/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008 (3), įsteigiantį Europos aviacijos saugos agentūrą, ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7-0124/2012),

               1.

               patvirtina Europos aviacijos saugos agentūros direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 21.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.
   PRIEDAS

      PASTARŲJŲ METŲ EUROPOS PARLAMENTO REKOMENDACIJOS

               Europos aviacijos saugos agentūra

               2006 m.

               2007 m.

               2008 m.

               2009 m.

               Veikla

               Agentūra turėtų nuodugniai patikrinti išlaidų prognozių nuoseklumą: pagal Agentūros išlaidų analizės sistemą išlaidos sudaro apie 48 000 000 EUR, palyginti su maždaug 35 000 000 EUR pajamomis; nepakankamas planavimas.

               Agentūra turėtų nuodugniai patikrinti išlaidų prognozių, kurios yra teikiamos patvirtinti biudžeto valdymo institucijai, nuoseklumą.

                           —

                           Ragina Agentūrą atlikti diachroninę šiais ir ankstesniais metais atliktų operacijų analizę,

                           —

                           ragina Agentūrą nustatyti SMART tikslus ir RACER rodiklius,

                           —

                           ragina Agentūrą naudoti Gantto diagramą.

                           —

                           Ragina Agentūrą nustatyti SMART tikslus ir RACER rodiklius,

                           —

                           ragina Agentūrą apsvarstyti Gantto diagramos naudojimo galimybę planuojant visą savo veiklą tam, kad būtų galima glaustai registruoti laiką, kurio visiems darbuotojams reikia projektui įgyvendinti,

                           —

                           primygtinai ragina Agentūrą sudarant veiklos biudžetą taikyti veikla grindžiamą struktūrą siekiant aiškiai susieti darbo programą ir finansines prognozes bei pagerinti veiklos stebėseną ir ataskaitų teikimą,

                           —

                           ragina Agentūrą nustatyti savo operacijų, atliktų metais, kuriems turi būti suteikiamas biudžeto įvykdymo patvirtinimas, ir ankstesniais finansiniais metais, palyginimo kriterijus.

               Reglamentas dėl renkamų mokesčių ir rinkliavų

               Netaikoma

               Agentūra neturėtų painioti ankstesnio reglamento dėl taikomo mokesčio su naujuoju reglamentu.

                           —

                           Ragina Agentūrą įdiegti sertifikavimo projektų priežiūros sistemą,

                           —

                           ragina Agentūrą pateikti išsamų planą, siekiant užtikrinti, kad taikant metinių vienodų mokesčių sistemą gaunamos pajamos nebus gerokai didesnės nei faktinės suteiktų paslaugų išlaidos.

                           —

                           Ragina Agentūrą pagerinti projektų sertifikavimo stebėsenos sistemą ir užtikrinti, kad per visą projekto vykdymo laikotarpį surinktų mokesčių suma labai nesiskirtų nuo faktinių išlaidų,

                           —

                           ragina Agentūrą, kad ji, rengdama 2010 m. finansines ataskaitas, teisingai įvertintų sukauptas išlaidas, susijusias su nacionalinėms aviacijos institucijoms perduodamų sertifikavimo užduočių valdymu.

               Asignavimų perkėlimas, viešieji pirkimai

               Biudžeto metinio periodiškumo principo nesilaikyta: nesilaikydama savo finansinio reglamento, Agentūra naudojo savo diferencijuotus mokėjimų asignavimus, perkeltus iš 2005 m., nors 2006 m. ji turėjo pakankamai mokėjimų asignavimų.

               Su skaidrumu susiję klausimai dėl užsakymų skyrimo kriterijų ir finansų vertinimo metodo.

               Ragina Agentūrą ištaisyti veiklos išteklių planavimo sistemos trūkumus, susijusius su vėlavimu pasirašyti sutartį dėl paslaugų teikimo; (ragina Agentūrą ateinančiais metais Komisijai ir Parlamentui pateikti kur kas tikroviškesnę prognozę),
               ragina Komisiją išnagrinėti, kaip būtų galima užtikrinti, kad poreikiais pagrįstas grynųjų pinigų valdymo principas būtų visiškai įgyvendinamas, siekiant užtikrinti, kad Agentūros grynųjų pinigų atsargos būtų kuo mažesnės.

               Agentūra 2010 m. perkėlė didelę dalį asignavimų, skirtų veiklos išlaidoms (65 % iš III antraštinės dalies, Vykdoma veikla. Perkeltų įsipareigojimų procentinė dalis – 13 %),

                           —

                           reikalauja tikslesnio ir laiku atliekamo sutarčių valdymo ir kur kas tikroviškesnių prognozių, kurios bus pateiktos Parlamentui ir Komisijai kitais finansiniais metais,

                           —

                           reikalauja prie kiekvienų metų biudžeto pridėti specialią ataskaitą dėl nepanaudotų asignavimų, perkeltų iš ankstesnių metų, ir joje paaiškinti, kodėl minėtieji asignavimai nebuvo panaudoti bei kaip ir kada jie bus panaudoti.

               Žmogiškieji ištekliai

               Netaikoma

               Ragina Agentūrą patobulinti savo darbuotojų samdymo ir išteklių planavimo sistemas.

               Ragina Agentūrą patobulinti savo darbuotojų samdymo ir išteklių planavimo sistemas.

                           —

                           Pažymi, kad esama darbuotojų atrankos procedūrų trūkumų, dėl kurių kyla pavojus šių procedūrų skaidrumui; Audito Rūmai pranešė, kad atrankos komisijų sprendimai buvo nepakankamai pagrįsti ir dokumentuoti, nes iš anksto nebuvo nustatytas minimalus į pokalbį kviestinų ar į rezervo sąrašą įrašytinų kandidatų skaičius, taip pat trūko protokolų,

                           —

                           ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi siekdama ištaisyti šį trūkumą ir padaryti jos ekspertų ir (arba) darbuotojų atrankos procedūras skaidresnes.

               Vidaus auditas

               Agentūra dar neįgyvendino veiksmingos pretenzijų valdymo sistemos, galbūt įtraukiant palūkanas už pavėluotą mokėjimą.

               Netaikoma

               Ragina Agentūrą imtis veiksmų, kuriais būtų siekiama įgyvendinti 13 (iš kurių dvi laikomos ypač svarbiomis) iš 28 rekomendacijų, kurias pateikė Vidaus audito tarnyba, t. y. rekomendacijos susijusios su biudžeto neapibrėžtumu, rizikos analizės ir vertinimo bei paaukštinimo tarnyboje politikos nebuvimu, finansinių metų atskyrimo procedūra ir išimčių, kurios nebetaikomos, registravimo tvarka.

               Pripažįsta, kad nuo 2006 m. Agentūra įgyvendino 20 iš 26 Vidaus audito tarnybos pateiktų rekomendacijų.

          ---documentbreak---

               17.10.2012

               LT

               Europos Sąjungos oficialusis leidinys

               L 286/176

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos aviacijos saugos agentūros 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008 (3), įsteigiantį Europos aviacijos saugos agentūrą, ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7-0124/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog Europos aviacijos saugos agentūros (toliau – Agentūra) 2010 finansinių metų metinės finansinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Parlamentas 2011 m. gegužės 10 d. patvirtino Europos aviacijos saugos agentūros direktoriui, kad Agentūros 2009 finansinių metų biudžetas įvykdytas (5), ir prie biudžeto įvykdymo patvirtinimo sprendimo pridėtoje savo rezoliucijoje Parlamentas, inter alia,:

                           —

                           primygtinai ragina Agentūrą sudarant veiklos biudžetą taikyti veikla grindžiamą struktūrą siekiant aiškiai susieti darbo programą ir finansines prognozes bei pagerinti veiklos stebėseną ir ataskaitų teikimą,

                           —

                           atkreipė dėmesį į tai, kad Agentūra ir vėl 2010 m. perkėlė daug asignavimų veiklos išlaidoms padengti,

                           —

                           reikalauja prie kiekvienų metų biudžeto pridėti ataskaitą dėl nepanaudotų asignavimų, perkeltų iš ankstesnių metų, kurioje būtų paaiškinta, kodėl minėtosios lėšos nebuvo panaudotos bei kaip ir kada jos bus panaudotos,

                           —

                           pažymi, kad esama darbuotojų atrankos procedūrų trūkumų, dėl kurių kyla pavojus šių procedūrų skaidrumui;

               C.

               kadangi Agentūra finansuojama mokesčiais ir rinkliavomis bei Sąjungos įnašu;

               D.

               kadangi 2010 finansinių metų Agentūros biudžetas buvo 137 200 000 EUR – 12,27 % didesnis nei 2009 m. biudžetas, kurį sudarė 122 200 000 EUR; kadangi 2010 m. Sąjungos įnašas į Agentūros biudžetą buvo 34 197 000 EUR (6), t. y. 0,87 % didesnis, palyginti su 2009 m. įnašu;

      Biudžeto ir finansų valdymas

               1.

               primena, kad du trečdalius Agentūros biudžeto sudaro mokesčiai ir rinkliavos, kuriuos moka sektorius, o vieną trečdalį – Sąjungos subsidijos ir kad pradinis Sąjungos įnašas į 2010 m. Agentūros biudžetą sudarė 32 879 000 EUR; vis dėlto pabrėžia, kad prie šio įnašo pridėta 1 318 000 EUR grąžinto perviršio suma, todėl bendras Sąjungos įnašas sudarė 34 197 000 EUR;

               2.

               pažymi, kad Agentūros biudžetas 2010 m. padidėjo 61 % (2007 m. jis sudarė 85 200 000 EUR, o 2010 m. – 137 200 000 EUR) ir kad darbuotojų skaičius padidėjo nuo 333 iki 524;

               3.

               pažymi, kad pagal 2007 m. gegužės 31 d. Komisijos reglamento (EB) Nr. 593/2007 dėl Europos aviacijos saugos agentūros renkamų mokesčių ir rinkliavų (7) 3 straipsnį mokestinės pajamos sudaro asignuotąsias pajamas, kurias Agentūra gali perkelti, kol jos dar nepanaudotos; pažymi, kad sektoriaus įplaukos gali būti siejamos su daugiau kaip vieneriais finansiniais metais; pažymi, kad rezervas, kuris gali būti naudojamas vėlesniais metais, patikslinamas remiantis metų biudžeto rezultatu; pažymi, kad rezervo suma per pastaruosius dvejus metus sumažėjo nuo 29 000 000 EUR 2008 m. pabaigoje iki 21 000 000 EUR 2010 m. pabaigoje;

               4.

               remdamasis galutinėmis finansinėmis ataskaitomis pažymi, kad 2010 finansiniais metais Agentūra panaudojo tik nediferencijuotus asignavimus, todėl įsipareigojimų asignavimai buvo lygūs mokėjimų asignavimams; taip pat pažymi, kad bendras biudžeto vykdymo lygis siekė 99,51 % 2010 m. asignavimų;

               5.

               ragina Agentūrą toliau imtis tinkamų priemonių siekiant išvengti trūkumų, dėl kurių kyla pavojus viešųjų pirkimų proceso skaidrumui ir gali būti sunku užtikrinti patikimo finansų valdymo principo įgyvendinimą;

      Apskaita

               6.

               remdamasis galutinėmis metinėmis ataskaitomis nustato, kad 2010 m. Agentūra pakeitė savo pajamų pripažinimo metodą – metodas nebebuvo pagrįstas sąnaudomis, tai buvo tiesinis metodas, pasiūlytas EB apskaitos taisyklėje Nr. 4;

               7.

               iš Agentūros paaiškinimų supranta, kad šis pakeitimas atliktas siekiant padidinti tikslumą ir skaidrumą nustatant, kuo grindžiamos uždirbtos pajamos, ir atsižvelgti į 2009 m. Audito Rūmų rekomendacijas taikyti metodą, kuriuo būtų galima tiksliau nustatyti finansiniams metams skirtą pajamų sumą;

               8.

               remdamasis Agentūros metine veiklos ataskaita pripažįsta, kad Įmonių išteklių planavimo sistema buvo dar labiau sustiprinta ir sistemingai naudojama sudarant visų rūšių finansinius sandorius ir atliekant finansinių metų pabaigos uždarymo procedūras;

      Viešųjų pirkimų procedūra

               9.

               remdamasis metine veiklos ataskaita pažymi, kad 2010 m. buvo vykdomos 23 didelės vertės viešųjų pirkimų procedūros, apimančios tiek veiklos, tiek administracinius poreikius, iš kurių 20 buvo baigtos ir pasirašytos 29 didelės vertės sutartys, kurių apytikslė vertė – 14 000 000 EUR; be to, pažymi, kad atlikus mažos vertės viešųjų pirkimų procedūras pasirašytos 428 sutartys, kurių apytikslė vertė – 1 650 000 EUR;

               10.

               visų pirma pritaria Audito Rūmams, kad įvertinus dvi didelės vertės viešųjų pirkimų procedūras paaiškėjo, jog negalima pasiekti geriausio finansinio pasiūlymo paraiškose nurodytos aukščiausios kainos; remdamasis iš Agentūros gautais duomenimis pažymi, kad šios dvi viešųjų pirkimų procedūros susijusios su:

                           —

                           ketverių metų valymo paslaugų sutarties, kurios vertė – 1 000 000 EUR, atnaujinimu,

                           —

                           bendrojo susitarimo, kurio didžiausia vertė yra 2 500 000 EUR, galiosiančio daugiausia ketverius metus, sudarymu siekiant išnagrinėti orlaivių varikliams taikomus atestavimo reikalavimus ir standartus, dėl kurių pasirinktas rangovas savo paraiškoje nenurodė visų išlaidų dalių;

                     pažymi, kad Agentūra atsakė, jog nepranešta apie jokį neigiamą poveikį rezultatams, ir ji vis tiek atsižvelgs į Audito Rūmų svarstymus, o įvardytos rizikos problemą ateityje spręs dar daugiau dėmesio skirdama finansinio vertinimo formulėms;

      Žmogiškieji ištekliai

               11.

               pažymi, kad biudžeto įvykdymą tvirtinanti institucija vėl nustatė darbuotojų atrankos procedūrų trūkumų, dėl kurių kyla pavojus šių procedūrų skaidrumui; pritaria Audito Rūmams, kad nebuvo aišku, ar į pokalbį kviečiamų arba į rezervo sąrašą įrašomų kandidatų skaičiaus ribos buvo nustatytos prieš prašymų nagrinėjimą; pažymi, kad tai galėtų padėti apsaugoti nuo nepotizmo atvejų ar interesų konflikto; prašo imtis visų priemonių siekiant išvengti interesų konflikto; prašo Komisijos užtikrinti, kad Agentūra tinkamai taikytų Sąjungos taisykles; pabrėžia viešųjų pirkimų ir darbuotojų atrankos procedūrų skaidrumo svarbą;

               12.

               pažymi, kad 2009 m. Agentūra nepranešė biudžeto įvykdymą tvirtinančiai institucijai apie veiksmus, kurių ji ėmėsi siekdama padaryti jos ekspertų ir (arba) darbuotojų atrankos procedūras skaidresnes, kaip to reikalauta, tačiau supranta, kad šis klausimas buvo sprendžiamas 2010 m., Audito Rūmams dar kartą atkreipus dėmesį į šį klausimą savo ataskaitoje; dar kartą pabrėžia, kad poveikis, kylantis dėl šių trūkumų, yra dar svarbesnis turint mintyje tai, kad Agentūros užduotys apima šiuos tikslus: sertifikatų specifikacijų rengimą, sprendimų dėl tinkamumo skraidyti ir aplinkos apsaugos reikalavimų atitikties sertifikatų išdavimą ir valstybių narių kompetentingų institucijų standartizacijos patikrinimų vykdymą;

               13.

               atkreipia dėmesį į Agentūros atsakymą Teisingumo Teismui, kuriame ji aiškiai nurodė, jog savo gairėse, skirtose kolegijos nariams, yra nustačiusi mažiausią ribą, kurią turi atitikti kandidatai, kad būtų pakviesti į pokalbį (50 %) arba įrašyti į rezervo sąrašą (65 %), tačiau pabrėžė, kad ji pasilieka teisę nuspręsti, koks yra pagrįstas didžiausias į pokalbį kviečiamų kandidatų skaičius, atsižvelgiant į jų pranašumus;

               14.

               primena Agentūrai, kaip svarbu užtikrinti tinkamus patikrų grupių ir komandų vadovų rengimo ir kvalifikacijos suteikimo kriterijus; ragina Agentūrą imtis konkrečių veiksmų ir pranešti apie juos biudžeto įvykdymą tvirtinančiai institucijai;

               15.

               pažymi, kad nuo 2009 iki 2010 m. Agentūros darbuotojų skaičius išaugo nuo 509 iki 578, įskaitant laikinuosius darbuotojus ir sutartininkus;

      Interesų konfliktas

               16.

               pažymi, kad Agentūros techninius darbuotojus paprastai būtina samdyti iš nacionalinių aviacijos institucijų ir aviacijos sektoriaus; supranta, kad darbuotojai turi turėti pakankamai naujos techninio darbo aviacijos srityje patirties, kad galėtų atlikti techninę atitikties įrodymų dokumentų patikrą, siekiant, kad jie galėtų užtikrinti tinkamą aviacijos saugos lygį, kaip to reikalaujama galiojančiuose Sąjungos teisės aktuose; tačiau yra susirūpinęs, nes dėl tokios padėties, kai Agentūroje dirba darbuotojas, pasamdytas iš orlaivių gamintojų bendrovės, ir priima sprendimus dėl orlaivio, su kuriuo dirbant šioje bendrovėje buvo susijusi jo veikla, sertifikavimo, galėtų kilti interesų konfliktas, kuris galėtų atsirasti, jei ši padėtis nebūtų nustatyta ir deramai valdoma; tačiau pripažįsta, kad Agentūra įdiegė sertifikavimo procedūrą, pagal kurią sprendimų priėmimo proceso nešališkumas užtikrinamas kolegialumo principą taikant techniniams vertinimams ir pačiam sprendimų priėmimo procesui; be to, supranta, kad Agentūra šiuo metu rengia visai Agentūrai taikomą elgesio kodeksų politiką, įskaitant galimų interesų konflikto atvejų nustatymą, jų prevenciją, stebėseną ir padarinių šalinimą, kuri Agentūrai suteiks galimybę toliau geriau nustatyti ir spręsti interesų konflikto atvejus taip, kad aviacijos saugai niekada nekiltų pavojus;

               17.

               ragina Agentūrą deramai atsižvelgti į savo darbuotojų profesinę patirtį siekiant išvengti bet kokio interesų konflikto; mano, kad pagal Agentūros interesų konflikto politiką reikėtų nustatyti, kokiu mastu ir kokiomis sąlygomis Agentūros darbuotojai gali dalyvauti priimant sprendimus dėl orlaivio, su kuriuo prieš pradedant dirbti Agentūroje buvo susijusi jų veikla, sertifikavimo;

               18.

               ragina Agentūrą patvirtinti veiksmingus procesus, pagal kuriuos būtų deramai nagrinėjami tvirtinimų dėl galimo interesų konflikto Agentūroje atvejai; be to, ragina Agentūrą savo interneto svetainėje skelbti savo ekspertų, valdymo darbuotojų, valdybos narių ir visų kitų asmenų, kurių veikla susijusi su sertifikavimo procesu, interesų deklaracijas ir profesinę patirtį; nurodo, kad Agentūra turėtų laikytis OECD gairių interesų konflikto srityje;

               19.

               pažymėdama, kad Agentūra dalyvauja priimant visiems piliečiams itin svarbius sprendimus, ir atsižvelgdama į Agentūros poziciją, susijusią su jos svarba sektoriui, biudžeto įvykdymą tvirtinanti institucija nekantriai laukia, kada jai bus pateiktos specialiosios ataskaitos dėl interesų konfliktų, kurią Audito Rūmai turi parengti iki 2012 m. birželio mėn. pabaigos, išvados ir rekomendacijos, ir kada ji jas aptars;

      Veikla

               20.

               ragina Agentūrą sudarant veiklos biudžetą toliau taikyti esamą veikla grindžiamą struktūrą siekiant aiškiai susieti darbo programą ir finansines prognozes bei toliau pagerinti veiklos stebėseną ir ataskaitų teikimą;

               21.

               ragina Agentūrą planuojant visą savo veiklą tinkamais atvejais naudoti Gantto diagramą; taip pat pabrėžia, jog svarbu, kad Agentūra planuodama nustatytų SMART tikslus ir RACER rodiklius, kaip ji nuo 2008 m. tai darė metinėje darbo programoje ir metinėje veiklos ataskaitoje;

      Vidaus kontrolė

               22.

               remdamasis metine ataskaita pažymi, kad 2010 m. Agentūra, įtraukdama sąvoką „vidaus kontrolė“, sutvirtino savo integruotą valdymo sistemą, kuria siekiama užtikrinti, kad rizika būtų tinkamai mažinama, siekiant sustiprinti Agentūros gebėjimus pasiekti su veikla, kokybe, atitiktimi ar finansais susijusių tikslų;

               23.

               pažymi, kad 2010 m. gruodžio mėn. Agentūros integruota valdymo sistema buvo sertifikuota pagal tarptautiniu mastu pripažintus kokybės valdymo standartą ISO 9001:2008;

      Standartizacijos patikrų procesas

               24.

               ragina Agentūrą toliau geriau parengti patikrų planavimo ir programavimo dokumentus; primena Agentūrai, jog svarbu užregistruoti rizikos vertinimą dokumentuose ir nurodyti kriterijus, pagal kuriuos buvo planuojamos jos patikros, kad būtų galima pagrįsti jos vidaus sprendimų priėmimo procesą tais atvejais, kai nustatoma didelių trūkumų, turinčių įtakos Sąjungos piliečių saugumui;

               25.

               be to, ragina Agentūrą dar veiksmingiau spręsti pagrindines saugos problemas ir imtis šių veiksmų:

                           —

                           kontroliuoti informaciją,

                           —

                           sutrumpinti ataskaitų teikimo ir įgyvendinimo laikotarpį,

                           —

                           užregistruoti Agentūros ir Komisijos sprendimų priėmimo procesą dokumentuose,

                           —

                           tinkamai mažinti bet kokią galimą interesų konflikto riziką;

               26.

               be to, ragina Agentūrą suklasifikuoti, stebėti ir toliau tirti atliekamų patikrų išvadas, priskirtinas „pastaboms“; pažymi, kad Agentūra nustatė veiklos metodą, pagal kurį būtų galima apibrėžti šias išvadas ir pranešti jas Komisijai; taigi ragina Agentūrą informuoti biudžeto įvykdymą tvirtinančią instituciją apie veiksmus, kurių ji ėmėsi;

      Vidaus auditas

               27.

               pripažįsta, kad keletas labai svarbių Vidaus audito tarnybos (IAS) rekomendacijų, kuriomis siekiama sumažinti galimą Agentūros riziką, vis dar svarstytinos ir jas šiuo metu nagrinėja IAS;

               28.

               visų pirma pažymi, kad 2010 m. IAS, siekdama įvertinti vidaus kontrolės sistemą, susijusią su standartizacijos patikrinimo procesu Agentūroje, ir pateikti nepriklausomą patikinimą, atliko standartizacijos patikrinimo proceso auditą, kad galėtų stebėti, kaip nacionalinės aviacijos institucijos taiko atitinkamus Sąjungos reglamentus, ir teikti ataskaitas Komisijai; be to, pažymi, kad Agentūra jau parengė taisomųjų veiksmų planą, kuriam pritarė IAS, ir jį jau pateikė IAS, kad ši tarnyba persvarstytų įrodymus dėl šios ataskaitos 25–27 dalyse nustatytų nagrinėjamų rekomendacijų įgyvendinimo;

               29.

               šiuo atžvilgiu ragina Agentūrą toliau tęsti šią veiklą:

                           —

                           įgyvendinus savo metines tikrinimo programas ir įvykdžius patikrų vizitus užregistruoti atliktą rizikos vertinimą dokumentuose,

                           —

                           geriau vykdyti stebėseną ir pranešti apie didelius trūkumus, dėl kurių kyla susirūpinimas dėl saugumo,

                           —

                           įvykdžius patikrų vizitus imtis tolesnių veiksmų ir stebėti, kaip vykdomos pateiktos rekomendacijos;

               30.

               atkreipia dėmesį į savo rekomendacijas, pateiktas ankstesniuose pranešimuose dėl biudžeto įvykdymo patvirtinimo, kaip išdėstyta šios rezoliucijos priede;

               31.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (8) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 21.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 140.

      (6)  OL L 64, 2010 3 12, p. 613.

      (7)  OL L 140, 2007 6 1, p. 3.

      (8)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2016 m. birželio 14 d. Tarybos sprendimas (BUSP) 2016/947, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.) (EULEX KOSOVO)

text:
15.6.2016

                  LT

                  Europos Sąjungos oficialusis leidinys

                  L 157/26

            TARYBOS SPRENDIMAS (BUSP) 2016/947
      2016 m. birželio 14 d.
      kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (*) (EULEX KOSOVO)
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
      atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
      kadangi:

                  (1)

                  2008 m. vasario 4 d. Taryba priėmė Bendruosius veiksmus 2008/124/BUSP (1);

                  (2)

                  2014 m. birželio 12 d. Taryba priėmė Sprendimą 2014/349/BUSP (2), kuriuo iš dalies pakeisti Bendrieji veiksmai 2008/124/BUSP ir iki 2016 m. birželio 14 d. pratęstas jų galiojimo terminas;

                  (3)

                  2015 m. birželio 11 d. Taryba priėmė Sprendimą 2015/901/BUSP (3), kuriuo iš dalies keičiami Bendrieji veiksmai 2008/124/BUSP ir kuriuo numatyta orientacinė finansavimo suma laikotarpiui nuo 2015 m. birželio 15 d. iki 2016 m. birželio 14 d.;

                  (4)

                  Bendrieji veiksmai 2008/124/BUSP turėtų būti iš dalies pakeisti, kad EULEX Kosovo įgaliojimai būtų pratęsti iki 2018 m. birželio 14 d. ir būtų nustatyta nauja orientacinė finansavimo suma, numatyta laikotarpiui nuo 2016 m. birželio 15 d. iki 2017 m. birželio 14 d.;

                  (5)

                  Nė viena šio sprendimo nuostata negali būti aiškinama kaip pažeidžianti teisėjų ir prokurorų nepriklausomumą ir savarankiškumą;

                  (6)

                  dėl ypatingo EULEX Kosovo veiklos pobūdžio teikiant paramą valstybėje narėje perkeltiems teisminiams procesams, šiame sprendime tikslinga nustatyti sumą, numatytą paramai valstybėje narėje perkeltiems teisminiams procesams padengti, ir numatyti tos biudžeto dalies įgyvendinimą teikiant dotaciją;

                  (7)

                  EULEX Kosovo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

                  (8)

                  todėl Bendrieji veiksmai 2008/124/BUSP turėtų būti atitinkamai iš dalies pakeisti,

            PRIĖMĖ ŠĮ SPRENDIMĄ:
      1 straipsnis
      Bendrieji veiksmai 2008/124/BUSP iš dalies keičiami taip:

                  1)

                  16 straipsnis iš dalies keičiamas taip:

                              a)

                              1 dalis papildoma šiomis pastraipomis:
                              „Orientacinė finansavimo suma, skirta su EULEX KOSOVO susijusioms išlaidoms padengti nuo 2016 m. birželio 15 d. iki 2017 m. birželio 14 d., yra 63 600 000 EUR.
                              Iš devintoje pastraipoje nurodytos sumos 34 500 000 EUR yra skirta EULEX KOSOVO išlaidoms, susijusioms su įgaliojimų Kosove įgyvendinimu nuo 2016 m. birželio 15 d. iki gruodžio 14 d., padengti, ir 29 100 000 EUR yra skirta paramai valstybėje narėje perkeltiems teisminiams procesams padengti nuo 2016 m. birželio 15 d. iki 2017 m. birželio 14 d. Iš pastarosios sumos taip pat atgaline data dengiamos išlaidos, susijusios su parama valstybėje narėje perkeltiems teisminiams procesams nuo 2016 m. balandžio 1 d. Komisija pasirašo susitarimą dėl tos sumos dotacijos su pareigūnu, veikiančiu registro, atsakingo už perkeltų teisminių procesų administravimą, vardu. Šiam susitarimui dėl dotacijos taikomos dotacijų taisyklės, numatytos Reglamente (ES, Euratomas) Nr. 966/2012 (**).
                              Sprendimą dėl orientacinės finansavimo sumos, skirtos vėlesnio laikotarpio su EULEX Kosovo susijusioms išlaidoms padengti, priima Taryba.

                                 (**)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).“;"

                              b)

                              4 dalis pakeičiama taip:
                              „4.   Išskyrus 1 dalies dešimtoje pastraipoje nurodytą sumą, susijusią su parama valstybėje narėje perkeltiems teisminiams procesams, EULEX KOSOVO yra atsakinga už misijos biudžeto finansinį įgyvendinimą. Šiuo tikslu EULEX KOSOVO pasirašo susitarimą su Komisija.“

                  2)

                  20 straipsnio antra pastraipa pakeičiama taip:
                  „Jie nustoja galioti 2018 m. birželio 14 d. Taryba, veikdama vyriausiojo įgaliotinio pasiūlymu ir apsvarstydama papildomus finansavimo šaltinius bei įnašus iš kitų partnerių, priima būtinus sprendimus siekdama užtikrinti, kad EULEX KOSOVO įgaliojimai teikiant paramą 3a straipsnyje nurodytiems perkeltiems teisminiams procesams ir susijusios būtinos finansinės priemonės galiotų tol, kol bus užbaigti tie teisminiai procesai.“

            2 straipsnis
      Šis sprendimas įsigalioja jo priėmimo dieną.

         Priimta Liuksemburge 2016 m. birželio 14 d.

               Tarybos vardu

               Pirmininkas

            A.G. KOENDERS

         (*)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

         (2)  2014 m. birželio 12 d. Tarybos sprendimas 2014/349/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 174, 2014 6 13, p. 42).

         (3)  2015 m. birželio 11 d. Tarybos sprendimas (BUSP) 2015/901, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 147, 2015 6 12, p. 21).


title: 1982 m. gruodžio 16 d. Komisijos Sprendimas dėl Pietų Afrikos Respublikos ir Namibijos įmonių, patvirtintų importuoti į Bendriją šviežią mėsą, sąrašo

text:
Svarbus teisinis pranešimas

|

31982D0913

Oficialusis leidinys L 381 , 31/12/1982 p. 0028 - 0029 specialusis leidimas suomių kalba: skyrius 3 tomas 15 p. 0220  specialusis leidimas ispanų kalba: skyrius 03 tomas 26 p. 0232  specialusis leidimas švedų kalba: skyrius 3 tomas 15 p. 0220  specialusis leidimas portugalų kalba skyrius 03 tomas 26 p. 0232

		Komisijos sprendimas1982 m. gruodžio 16 d.dėl Pietų Afrikos Respublikos ir Namibijos įmonių, patvirtintų importuoti į Bendriją šviežią mėsą, sąrašo(82/913/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1], ypač į jos 4 straipsnio 1 dalį ir 18 straipsnio 1 dalies a ir b punktus,kadangi trečiųjų šalių įmonėms negali būti leidžiama eksportuoti į Bendriją šviežios mėsos, jei jos nesilaiko Direktyvoje 72/462/EEB nustatytų specialiųjų ir bendrųjų reikalavimų;kadangi kompetentingos institucijos, remdamosi Direktyvos 72/462/EEB 4 straipsnio 3 dalimi, atsiuntė įmonių, kurioms leidžiama eksportuoti į Bendriją šviežią mėsą, sąrašą;kadangi Bendrijos apsilankymai vietoje parodė, kad daugelio minėtų įmonių higienos reikalavimai yra pakankami ir todėl tos įmonės gali būti įtrauktos į įmonių, iš kurių gali būti leidžiama importuoti šviežią mėsą, pirmąjį sąrašą, sudarytą pagal minėtos direktyvos 4 straipsnio 1 dalies nuostatas;kadangi kitos kompetentingų institucijų pasiūlytos įmonės turi būti apsvarstytos remiantis papildoma informacija dėl jų higienos reikalavimų ir gebėjimo greitai prisiderinti prie Bendrijos taisyklių;kadangi tuo tarpu tam, kad staiga nenutrūktų dabartiniai prekybos srautai, šioms įmonėms gali būti laikinai leidžiama tęsti šviežios mėsos eksportą į tas valstybes nares, kurios pasiruošusios jį priimti;kadangi dėl to šį sprendimą teks iš naujo išnagrinėti ir prireikus pakeisti atsižvelgiant į tuo tikslu taikytas priemones ir padarytus patobulinimus;kadangi nereikėtų pamiršti, kad šviežios mėsos importui taikomos ir kitos Bendrijos veterinarinės taisyklės, ypač sveikatos apsaugos reikalavimai, įskaitant atskiras nuostatas Danijai, Airijai ir Jungtinei Karalystei;kadangi šviežios mėsos importui iš šio sprendimo priede nurodytų įmonių ir toliau taikomos kitur nustatytos nuostatos ir Sutarties bendrosios nuostatos; kadangi ypač iš trečiųjų šalių importuojant ir į kitas valstybes nares reeksportuojant tam tikrų kategorijų mėsą, pavyzdžiui, mažiau kaip 3 kg sveriančius gabalus, arba kai kurių medžiagų likučių turinčią mėsą, kuriai netaikomos suderintos Bendrijos taisyklės, tebetaikomi valstybės narės importuotojos sveikatai skirti teisės aktai;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Šiuo dokumentu priede pateiktame sąraše išvardytoms Pietų Afrikos Respublikos ir Namibijos įmonėms leidžiama eksportuoti į Bendriją šviežią mėsą remiantis minėtu priedu.2. Šviežios mėsos iš šio straipsnio 1 dalyje minėtų įmonių importui taikomos kitur nustatytos Bendrijos veterinarinės nuostatos, pirmiausia sveikatos apsaugos reikalavimai.2 straipsnis1. Valstybės narės draudžia importuoti šviežią mėsą iš priede nenurodytų įmonių.2. Tačiau sąraše nenurodytoms, bet kompetentingų institucijų nuo 1982 m. rugpjūčio 16 d. pagal Direktyvos 72/462/EEB 4 straipsnio 3 dalies nuostatas patvirtintoms ir oficialiai pasiūlytoms įmonėms 1 dalyje minėtas draudimas taikomas ne anksčiau kaip nuo 1983 m. rugpjūčio 1 d., nebent, remiantis pirmiau minėtos direktyvos 4 straipsnio 1 dalimi, iki 1983 m. rugpjūčio 1 d. būtų priimtas priešingas sprendimas.Minėtų įmonių sąrašą Komisija išsiuntinėja valstybėms narėms.3 straipsnisŠis sprendimas taikomas nuo 1983 m. sausio 1 d.4 straipsnisIki 1983 m. gegužės 1 d. šis sprendimas nagrinėjamas iš naujo ir prireikus iš dalies pakeičiamas.5 straipsnisŠis sprendimas skirtas valstybėms narėms.Priimta Briuselyje, 1982 m. gruodžio 16 d.Komisijos varduPoul DalsagerKomisijos narys[1] OL L 302, 1972 12 31, p. 28.--------------------------------------------------PRIEDASĮMONIŲ SĄRAŠASI. JAUTIENAA. Skerdyklos ir pjaustymo patalposĮmonės Nr. | Įmonė | Adresas |23 | Karoo Meat Packers | Okahandja, Namibia |25 | Damara Meat Packers | Otavi, Namibia |30 | Johannesburg Abattoir | City Deep, Transvaal, RSA |47 | Bull Brand Foods | Krugersdorp, Transvaal, RSA |B. Pjaustymo patalpos61 | Meat Control Board | Cape Town, Cape Province, RSA |62 | National Meat Suppliers | Cape Town, Cape Province, RSA |69 | Karoo Meat Packers | Cape Town, Cape Province, RSA |83 | Blue Continent Cold Storage | Cape Town, Cape Province, RSA |87 | Rand Cold Storage | City Deep, Transvaal, RSA |93 | Wholesome Meats | Durban, Natal, RSA |II. ŠALDYMO SAUGYKLOS4 | Table Bay Cold Storage | Cape Town, Cape Province, RSA |84 | Maydon Wharf Cold Storage | Durban, Natal, RSA |90 | Epping Cold Storage | Cape Town, Cape Province, RSA |94 | Walvis Bay Cold Storage | Walvis Bay |--------------------------------------------------


title: 2014/785/ES: 2014 m. lapkričio 7 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (vartotojų apsauga)

text:
13.11.2014

               LT

               Europos Sąjungos oficialusis leidinys

               L 328/45

         TARYBOS SPRENDIMAS
   2014 m. lapkričio 7 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (vartotojų apsauga)

      (2014/785/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 169 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo 31 protokolą;

               (3)

               EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

               (4)

               tikslinga išplėsti EEE susitarimo Susitariančiųjų Šalių bendradarbiavimą įtraukiant Europos Parlamento ir Tarybos reglamentą (ES) Nr. 254/2014 (3);

               (5)

               tikslinga, kad ELPA valstybės pradėtų dalyvauti su Reglamentu (ES) Nr. 254/2014 susijusioje veikloje nuo 2014 m. sausio 1 d., nepriklausomai nuo to, ar prie šio sprendimo pridėtas EEE jungtinio komiteto sprendimas priimamas arba pranešama apie tai, kad laikomasi šiam EEE jungtinio komiteto sprendimui taikomų konstitucinių reikalavimų (jeigu tokių yra), po 2014 m. liepos 10 d.;

               (6)

               ELPA valstybėse įsisteigę subjektai turėtų turėti teisę dalyvauti veikloje, kuri pradedama iki EEE jungtinio komiteto sprendimo, pridedamo prie šio sprendimo, įsigaliojimo. Su tokia veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamomis finansuoti pagal tas pačias sąlygas, kokios taikomos Sąjungos valstybėse narėse įsteigtų įmonių patiriamoms sąnaudoms, jeigu EEE jungtinio komiteto sprendimas įsigalioja iki atitinkamos veiklos pabaigos;

               (7)

               todėl EEE susitarimo 31 protokolas turėtų būti atitinkamai iš dalies pakeistas;

               (8)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2014 m. vasario 26 d. Europos Parlamento ir Tarybos reglamentas (ES) Nr. 254/2014 dėl daugiametės vartotojų 2014–2020 m. programos, kuriuo panaikinamas Sprendimas Nr. 1926/2006/EB (OL L 84, 2014 3 20, p. 42).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą įtraukiant 2014 m. vasario 26 d. Europos Parlamento ir Tarybos reglamentą (ES) Nr. 254/2014 dėl daugiametės vartotojų 2014–2020 m. programos, kuriuo panaikinamas Sprendimas Nr. 1926/2006/EB (1);

                  (2)

                  tikslinga, kad ELPA valstybės pradėtų dalyvauti su Reglamentu (ES) Nr. 254/2014 susijusioje veikloje nuo 2014 m. sausio 1 d., nepriklausomai nuo to, ar šis sprendimas priimamas arba pranešama apie tai, kad laikomasi šiam sprendimui taikomų konstitucinių reikalavimų (jeigu tokių yra), po 2014 m. liepos 10 d.;

                  (3)

                  ELPA valstybėse įsisteigę subjektai turėtų turėti teisę dalyvauti veikloje, kuri pradedama iki šio sprendimo įsigaliojimo. Su tokia veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamomis finansuoti pagal tas pačias sąlygas, kokios taikomos ES valstybėse narėse įsteigtų įmonių patiriamoms sąnaudoms, jeigu šis sprendimas įsigalioja iki atitinkamos veiklos pabaigos;

                  (4)

                  todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti vykdomas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE Susitarimo 31 protokolo 6 straipsnis iš dalies keičiamas taip:

                  1.

                  Po 3a dalies įterpiama ši dalis:
                  „3b.   Nuo 2014 m. sausio 1 d. ELPA valstybės dalyvauja šioje programoje:

                              —

                                 32014 R 0254: 2014 m. vasario 26 d. Europos Parlamento ir Tarybos reglamentas (ES) Nr. 254/2014 dėl daugiametės vartotojų 2014–2020 m. programos, kuriuo panaikinamas Sprendimas Nr. 1926/2006/EB (OL L 84, 2014 3 20, p. 42).
                              Su veikla, kuri pradedama vykdyti po 2014 m. sausio 1 d., susijusios sąnaudos gali būti laikomos tinkamos finansuoti nuo veiklos vykdymo pradžios pagal dotacijos susitarimą arba atitinkamą sprendimą dėl dotacijos, jeigu … m. … … d. EEE jungtinio komiteto sprendimas Nr. …/2014 įsigalioja iki atitinkamos veiklos pabaigos.
                              Lichtenšteinas nedalyvauja šioje programoje ir neprivalo finansiškai prisidėti prie jos įgyvendinimo.“

                  2.

                  4 dalies tekstas pakeičiamas taip:
                  „Pagal Susitarimo 82 straipsnio 1 dalies a punktą ELPA valstybės finansiškai prisideda prie 3, 3a ir 3b dalyse nurodytos veiklos finansavimo.“

                  3.

                  5 dalies tekstas pakeičiamas taip:
                  „Kai tik ELPA valstybės pradeda bendradarbiauti vykdydamos 3, 3a ir 3b dalyse nurodytą veiklą, jos visapusiškai be balsavimo teisės dalyvauja EB komitetų ir kitų įstaigų, kurios padeda EB Komisijai valdyti arba plėtoti šią veiklą, darbe.“

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 84, 2014 3 20, p. 42.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2015 m. balandžio 29 d. Europos Parlamento sprendimas (ES) 2015/1668 dėl Europos jūrų saugumo agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/282

      EUROPOS PARLAMENTO SPRENDIMAS (ES) 2015/1668
      2015 m. balandžio 29 d.
      dėl Europos jūrų saugumo agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos jūrų saugumo agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos jūrų saugumo agentūros 2013 finansinių metų metinių finansinių ataskaitų kartu su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2002 m. birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą (5), ypač į jo 19 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (7) 208 straipsnyje, ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8–0088/2015),

         1.

            pažymi, kad Europos jūrų saugumo agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos jūrų saugumo agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos jūrų saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 210.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 208, 2002 8 5, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2014 m. spalio 30 d. Tarybos sprendimas 2014/751/BUSP, kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei

text:
31.10.2014

               LT

               Europos Sąjungos oficialusis leidinys

               L 311/54

         TARYBOS SPRENDIMAS 2014/751/BUSP
   2014 m. spalio 30 d.
   kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. rugsėjo 27 d. Taryba priėmė Sprendimą 2010/573/BUSP (1);

               (2)

               remiantis Sprendimo 2010/573/BUSP peržiūros rezultatais, ribojamųjų priemonių taikymas Moldovos Respublikos Padnestrės regiono vadovybei turėtų būti pratęstas iki 2015 m. spalio 31 d.;

               (3)

               todėl Sprendimas 2010/573/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/573/BUSP 4 straipsnio 2 dalis pakeičiama taip:

      „2.   Šis sprendimas taikomas iki 2015 m. spalio 31 d. Jis nuolat peržiūrimas. Prireikus jis atnaujinamas ar iš dalies keičiamas, jei Taryba mano, kad jame numatyti tikslai nepasiekti.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. spalio 30 d.

            Tarybos vardu

            Pirmininkas

         S. GOZI

      (1)  2010 m. rugsėjo 27 d. Tarybos sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei (OL L 253, 2010 9 28, p. 54).


title: 2009/22/EB: 2008 m. gruodžio 8 d. Tarybos sprendimas dėl Europos Sąjungos karinio komiteto pirmininko skyrimo

text:
14.1.2009

               LT

               Europos Sąjungos oficialusis leidinys

               L 9/51

      TARYBOS SPRENDIMAS

   2008 m. gruodžio 8 d.
   dėl Europos Sąjungos karinio komiteto pirmininko skyrimo
   (2009/22/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnio 1 dalį,
   atsižvelgdama į Europos bendrijos steigimo sutartį, ypač į jos 207 straipsnį,
   primindama 2001 m. sausio 22 d. Tarybos sprendimą 2001/79/BUSP dėl Europos Sąjungos karinio komiteto įsteigimo (1),
   kadangi:

               (1)

               Pagal Sprendimo 2001/79/BUSP 3 straipsnį Karinio komiteto pirmininką turi skirti Taryba komiteto, kuris susitinka Gynybos vadovų lygiu, teikimu.

               (2)

               2008 m. spalio 29 d. komiteto posėdyje Gynybos vadovų lygiu buvo rekomenduota Europos Sąjungos karinio komiteto pirmininku paskirti generolą Håkan SYRÉN,

         NUSPRENDĖ:
   1 straipsnis
   Generolas Håkan SYRÉN skiriamas Europos Sąjungos karinio komiteto pirmininku trejų metų laikotarpiui nuo 2009 m. lapkričio 6 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. gruodžio 8 d.

            Tarybos vardu

            Pirmininkas

         B. KOUCHNER

      (1)  OL L 27, 2001 1 30, p. 4.


title: 2016 m. gegužės 12 d. Tarybos sprendimas (Euratomas) 2016/829, kuriuo pritariama tam, kad Europos Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Tadžikistano Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą

text:
27.5.2016

               LT

               Europos Sąjungos oficialusis leidinys

               L 140/3

         TARYBOS SPRENDIMAS (Euratomas) 2016/829
   2016 m. gegužės 12 d.
   kuriuo pritariama tam, kad Europos Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Tadžikistano Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą
   EUROPOS SAJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               pagal 2011 m. stojimo akto 6 straipsnio 2 dalį dėl Kroatijos Respublikos prisijungimo prie valstybių narių bei Sąjungos ir trečiųjų šalių arba tarptautinių organizacijų pasirašyto ar sudaryto susitarimo turi būti susitarta sudarant to susitarimo protokolą. Pagal tą straipsnį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkama trečioji šalis turi sudaryti protokolą;

               (2)

               2012 m. rugsėjo 14 d. Taryba įgaliojo Komisiją pradėti derybas dėl Sąjungos arba Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų arba sudarytų susitarimų pritaikymo, siekiant atsižvelgti į Kroatijos Respublikos įstojimą į Sąjungą;

               (3)

               derybos su Tadžikistano Respublika buvo sėkmingai užbaigtos parafavus Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Tadžikistano Respublikos partnerystę (1), protokolą, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas);

               (4)

               Protokolo pasirašymui ir sudarymui taikoma atskira procedūra tais klausimais, kurie priklauso Sąjungos ir jos valstybių narių kompetencijai;

               (5)

               dėl tų klausimų, kurie priklauso Europos atominės energijos bendrijos kompetencijai, turėtų būti pritarta tam, kad Komisija sudarytų protokolą;

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Tadžikistano Respublikos partnerystę, protokolą, kuriuo atsižvelgiama į Kroatijos Respublikos įstojimą į Europos Sąjungą (2).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 12 d.

            Tarybos vardu

            Pirmininkė

         F. MOGHERINI

      (1)  OL L 350, 2009 12 29, p. 3.

      (2)  Protokolo tekstas pridedamas prie sprendimo dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Tadžikistano Respublikos partnerystę, kuriuo atsižvelgiama į Kroatijos Respublikos įstojimą į Europos Sąjungą, sudarymo.


title: 2015 m. spalio 26 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
28.11.2015

               LT

               Europos Sąjungos oficialusis leidinys

               C 397/2

         EUROPOS PARLAMENTO BIURO SPRENDIMAS
   2015 m. spalio 26 d.
   kuriuo iš dalies keičiamos Europos Parlamento narių statuto įgyvendinimo taisyklės
   (2015/C 397/03)
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1) (toliau – Statutas),
   atsižvelgdamas į Europos Parlamento darbo tvarkos taisyklių 10 ir 25 straipsnius,
   kadangi:

               (1)

               atsižvelgiant į patirtį, įgytą per septintąją Parlamento kadenciją įgyvendinant taisykles dėl akredituotų ir vietinių padėjėjų, reikia atlikti keletą Europos Parlamento narių statuto įgyvendinimo taisyklių (2) (toliau – Įgyvendinimo taisyklės) pakeitimų. Pagrindinis tų pakeitimų tikslas – aiškiau išdėstyti tam tikras taisykles, ištaisyti trūkumus, kurie paaiškėjo taikant Įgyvendinimo taisykles, ir patobulinti administravimą;

               (2)

               turėtų būti kompensuojamos tik tos Parlamento narių padėjėjų išlaidos, kurios buvo patirtos per 30 dienų laikotarpį iki prašymo padengti išlaidas pateikimo atitinkamai Parlamento tarnybai dienos. Taip bus galima atmesti prašymus, kurie buvo pateikti per vėlai, kad būtų galima patikrinti, ar deklaruojamos paslaugos iš tiesų buvo suteiktos ir ar buvo laikomasi nacionalinės socialinės apsaugos ir darbo teisės;

               (3)

               nepaisant padidėjusių Parlamento galių, didžiausia kompensuojama Parlamento narių padėjėjų išlaidų suma liko nekeista nuo 2011 m. Todėl tą sumą reikėtų padidinti 1 500 eurais iki 22 879 eurų per mėnesį. Nuostata dėl asignavimų, reikalingų norint padidinti tą sumą, buvo įrašyta į 2015 m. balandžio 29 d. Parlamento rezoliuciją dėl Europos Parlamento 2016 finansinių metų įplaukų ir išlaidų sąmatos;

               (4)

               skaidrumo principas įtvirtintas Sutarties dėl Europos Sąjungos veikimo 15 straipsnyje ir jo svarbą, be kita ko, pabrėžė Europos ombudsmenas savo 2002 m. rugsėjo 30 d. laiške Komisijos pirmininkui. Atsižvelgiant į tą principą, per visą sutarčių galiojimo laikotarpį turėtų būti skelbiama išsami informacija apie stažuotojų vardus ir pavardes, taip pat paslaugų teikėjų ir mokėjimų tarpininkų, dėl kurių kompensuojamos Parlamento nario išlaidos padėjėjų paslaugoms, vardus ir pavardes ir pavadinimus;

               (5)

               pirmiau minėtoje 2015 m. balandžio 29 d. rezoliucijoje Parlamentas ragina pasiekti didesnę pusiausvyrą tarp akredituotų Parlamento narių padėjėjų ir vietinių padėjėjų. Tuo tikslu 25 proc. Parlamento narių padėjėjams skirtų lėšų turėtų būti atidėta akredituotų Parlamento narių padėjėjų atlyginimams, o ne daugiau kaip 75 proc. šių lėšų turėtų būti atitinkamai skiriama vietiniams padėjėjams, paslaugų teikėjams ir mokėjimų tarpininkams;

               (6)

               vietinių padėjėjų darbo užmokesčiui ir atlyginimams turėtų būti taikoma riba remiantis principais, nustatytais Laikinosios EP narių statuto ir padėjėjų statuto įgyvendinimo vertinimo grupės rekomendacijose, ir patirtimi, įgyta taikant tas rekomendacijas nuo 2012 m., siekiant sumažinti pavojų, kad atlyginimai per daug nesiskirtų nuo vidutinio atlyginimo valstybėse narėse proporcingai pagal atliekamas užduotis. Didžiausia atlyginimo suma turi būti nustatoma kiekvienai valstybei narei atsižvelgiant į Eurostato užfiksuotą atitinkamos valstybės narės vidutinį metinį atlyginimą neatskaičius mokesčių. Tačiau taip apskaičiuota didžiausia atlyginimo suma neturėtų būti mažesnė nei 6 lygio pareigas einančio akredituoto Parlamento nario padėjėjo bazinis atlyginimas ir ne didesnė nei 19 lygio pareigas einančio akredituoto Parlamento nario padėjėjo bazinis atlyginimas. Biuras turėtų galėti pakoreguoti orientacinę didžiausią atlyginimo sumą ir ji turėtų būti skelbiama Parlamento interneto svetainėje;

               (7)

               mokėjimų tarpininkų atlyginimas turėtų būti ne didesnis nei 10 proc. sumos, kurią turi sumokėti tarpininkas, nustatant, kad ši suma bendrai nuturėtų viršyti 4 proc. Parlamento nario padėjėjų išlaidoms skirtų lėšų;

               (8)

               atsižvelgiant į įgytą patirtį, reikia nurodyti dokumentų, kurie turi būti pateikti teikiant prašymą kompensuoti su vietinių padėjėjų darbo sutartimis susijusias išlaidas, pobūdį ir turinį. Visų pirma, atitinkamai Parlamento tarnybai turėtų būti pateiktas išsamus pareigybės aprašas, informacija apie sutarties vykdymo vietą, patvirtinta tapatybės dokumento kopija, gyvenamąją vietą patvirtinantis dokumentas, kvalifikaciją ir profesinę patirtį patvirtinantis dokumentas ir pareiškimas dėl interesų konflikto nebuvimo;

               (9)

               kasmet įforminant sąskaitas, susijusias su išlaidomis pagal darbo sutartis dirbantiems vietiniams padėjėjams, mokėjimų tarpininkai turėtų pateikti tokius dokumentus kaip dokumentą, patvirtinantį priklausymą socialinio draudimo sistemai, arba pažymą apie draudimą nuo nelaimingų atsitikimų. Iš tiesų, Parlamento nariai paprastai turi paprašyti nacionalinių institucijų išduoti tokius dokumentus, o tos institucijos dažnai negali jų išduoti laikydamosi šiuo metu taikomų terminų;

               (10)

               atsižvelgiant į įgytą patirtį, reikia paaiškinti tam tikrus reikalavimus, taikomus pagal darbo sutartį dirbantiems vietiniams padėjėjams, visų pirma reikalavimus, susijusius su atstumu tarp jų gyvenamosios vietos ir darbo vietos, su jų darbu nesusijusios veiklos vykdymu ir kandidatavimu rinkimuose;

               (11)

               turi būti nustatyta konkreti paslaugų, kurių vertė didesnė nei 500 eurų, išlaidų kompensavimo tvarka remiantis viešojo pirkimo sutartims taikomais principais, nustatytais Europos Parlamento ir Tarybos reglamente (ES, Euratomas) Nr. 966/2012 (3). Tokiais atvejais prašymai kompensuoti išlaidas turėtų būti pateikiami kartu su sąmata ir sutarties projektu, kuriame aiškiai apibrėžiamas paslaugų, kurios bus teikiamos, pobūdis. Be to, jeigu paslaugų vertė didesnė nei 60 000 eurų, turėtų būti įrodyta, kad iš mažiausiai trijų pasiūlymų buvo pasirinktas ekonomiškai naudingiausias pasiūlymas;

               (12)

               reikėtų iš dalies pakeisti nuostatas dėl interesų konfliktų siekiant aiškiau išdėstyti draudimą finansuoti politinę veiklą ar asmenines išlaidas;

               (13)

               be to, atsižvelgiant į patirtį, įgytą septintosios Parlamento kadencijos pabaigoje ir poreikį Įgyvendinimo taisyklėse visapusiškai atspindėti atitinkamų Statuto nuostatų, visų pirma 9 straipsnio 2 dalies, 11 ir 13 straipsnių, tikslus ir kontekstą, reikėtų atlikti tam tikrus Įgyvendinimo taisyklių 46 straipsnio pakeitimus, susijusius su teise gauti pereinamojo laikotarpio pašalpą Parlamento nariams, kurie pradeda vykdyti įgaliojimus kitame parlamente arba eiti pareigas valstybės tarnyboje, atsižvelgiant į draudimo kaupti mokėjimus iš viešųjų lėšų principą. Taigi, Parlamento nario gaunamos lėšos už įgaliojimų vykdymą kitame parlamente ar pareigas valstybės tarnyboje, išskyrus visas iš tiesų patirtų išlaidų kompensacijas, bus išskaitomos iš Europos Parlamento pereinamojo laikotarpio pašalpos, kaip šiuo metu numatyta Statuto 11 straipsnyje, kai gaunami keli atlyginimai. Ta naujoji tvarka, siekiant, kad ji būtų nuosekliai įgyvendinama, turėtų būti taikoma nuo dabartinės Parlamento kadencijos pradžios,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1.

               33 straipsnis iš dalies keičiamas taip:

                           a)

                           3 dalis pakeičiama taip:
                           „3.   Išlaidos kompensuojamos visu Parlamento nario įgaliojimų vykdymo laikotarpiu. Gali būti kompensuojamos tik išlaidos, patirtos ne anksčiau kaip likus 30 dienų iki prašymo kompensuoti pateikimo dienos, šiame skyriuje nustatyta tvarka.“;

                           b)

                           4 dalis pakeičiama taip:
                           „4.   Nuo 2016 m. sausio 1 d. didžiausia mėnesio suma, skiriama 34 straipsnyje nurodyto viso asmeninio personalo išlaidoms padengti, – 22 879 EUR.“

               2.

               34 straipsnis iš dalies keičiamas taip:

                           a)

                           2 dalis pakeičiama taip:
                           „2.   Keli Parlamento nariai raštišku susitarimu gali sudaryti grupę, kad galėtų kartu įdarbinti vieną ar kelis padėjėjus, nurodytus 1 dalyje, arba naudotis jo (jų) paslaugomis. Tokiu atveju atitinkami Parlamento nariai iš savo grupės paskiria narį (-ius), kurį (kuriuos) įgalioja grupės vardu pasirašyti su padėjėju sudaromą sutartį arba pateikti prašymą dėl įdarbinimo.
                           Parlamento nariai pateikia atsakingai tarnybai rašytinį pareiškimą, kuriame nustatomos atitinkamos dalys, išskaičiuotinos iš 33 straipsnio 4 dalyje numatytos sumos.“;

                           b)

                           5 dalis pakeičiama taip:
                           „5.   Parlamento nariai, vadovaudamiesi šiame skyriuje nustatytomis sąlygomis, taip pat gali pasitelkti paslaugas teikiančius fizinius arba juridinius asmenis, kai būtinos vienkartinės ir aiškiai nustatytos paslaugos, tiesiogiai susijusios su jų, kaip Parlamento narių, įgaliojimų vykdymu.“;

                           c)

                           7 ir 8 dalys pakeičiamos taip:
                           „7.   Biuras tvirtina Parlamento nario padėjėjo paslaugoms skirtų išlaidų, kurios gali būti kompensuojamos, sąrašą.
                           8.   Padėjėjų ir stažuotojų vardai ir pavardės, taip pat paslaugų teikėjų ir mokėjimų tarpininkų vardai ir pavardės arba pavadinimai per visą jų sutarties galiojimo laikotarpį skelbiami Europos Parlamento interneto svetainėje kartu su Parlamento nario arba narių, kuriam (kuriems) šie asmenys padeda, vardu (-ais) ir pavarde (-ėmis).
                           Tie padėjėjai, stažuotojai, paslaugų teikėjai ir mokėjimų tarpininkai, tinkamai pagrįstais atvejais siekdami užtikrinti savo saugumą, gali pateikti rašytinį prašymą neskelbti jų vardo ir pavardės arba įmonės pavadinimo Europos Parlamento interneto svetainėje. Generalinis sekretorius sprendžia, ar tokį prašymą patenkinti.“;

                           d)

                           įterpiamos šios dalys:
                           „9.   Parlamento nario su akredituotais padėjėjais sudarytų bet kuriuo konkrečiu laikotarpiu galiojančių sutarčių negali būti daugiau kaip trys, nepriklausomai nuo tose sutartyse numatytos darbo trukmės. Šis skaičius gali būti padidintas iki keturių, jeigu Parlamento pirmininkas aiškiai suteikė išimtį ir atsakinga tarnyba patikrinusi nustatė, kad atitinkamas Parlamento narys turi pakankamo dydžio biuro patalpas, kurios atitinka Parlamento pastatų naudojimui taikomus standartus, taip pat atsižvelgiant į galimų stažuotojų skaičių.
                           10.   Ne mažiau kaip 25 proc. 33 straipsnio 4 dalyje nustatytos sumos skiriama posėdžių išlaidoms, numatytoms Kitų Europos Sąjungos tarnautojų įdarbinimo sąlygų VII antraštinėje dalyje, padengti. Todėl visos Parlamento narių padėjėjų išlaidos, kurios nėra numatytos Kitų Europos Sąjungos tarnautojų įdarbinimo sąlygų VII antraštinėje dalyje, kartu sudėjus negali būti didesnės kaip 75 proc. 33 straipsnio 4 dalyje numatytos sumos.
                           Be to, išlaidos, susijusios su 34 straipsnyje nurodytų paslaugų teikimu, negali būti didesnės kaip 25 proc. 33 straipsnio 4 dalyje numatytos sumos.
                           Ši didžiausia kompensuojama suma apskaičiuojama sudedant visas pagal 33 straipsnio 4 dalį nustatytų mėnesinių išmokų sumas už finansinius metus, pridedant nepanaudotą likutį, proporcingai perkeltą į kitus finansinius metus pagal 33 straipsnio 6 dalį.
                           11.   Parlamentas kompensuoja vietinių padėjėjų išlaidas, skirtas darbo užmokesčiui neatskaičius mokesčių arba atlyginimui be PVM, neviršijant didžiausios per mėnesį kompensuojamos sumos, kurią pagal 12 dalį nustato Biuras. Didžiausią kompensuojamą sumą Biuras gali kasmet koreguoti. Taikytina didžiausia kompensuojama suma skelbiama Parlamento interneto svetainėje.
                           12.   Didžiausia kompensuojama suma yra tris kartus didesnė už orientacinę sumą. Orientacinė suma lygi vienai dvyliktajai Eurostato paskelbtos valstybės narės, kurioje išrinktas atitinkamas Parlamento narys, visą darbo dieną dirbančių asmenų vidutinio metinio darbo užmokesčio neatskaičius mokesčių sumos.
                           Vis dėlto, tokiu būdu apskaičiuota didžiausia kompensuojama suma negali būti mažesnė už 6 lygio akredituoto Parlamento nario padėjėjo bazinį atlyginimą arba didesnė už 19 lygio akredituoto Parlamento nario padėjėjo bazinį atlyginimą.
                           Premijos kompensuojamos tik neviršijant pirmiau nurodytos didžiausios kompensuojamos sumos, skaičiuojamos metams.
                           Didžiausia kompensuojama suma proporcingai sumažinama, jeigu vietinis padėjėjas dirba ne visą darbo dieną arba jeigu vietinis padėjėjas dirba ne visą mėnesį.“

               3.

               35 straipsnio 3 dalis pakeičiama taip:
               „3.   Parlamento narys sudaro atskirą sutartį su savo nuožiūra pasirinktu mokėjimų tarpininku, atitinkančiu 2 dalyje nustatytus reikalavimus.
               Pagal 1 dalį patirtos išlaidos už mokėjimų tarpininkų paslaugas dengiamos iš 33 straipsnio 4 dalyje numatytos sumos ir neįskaičiuojamos į 34 straipsnio 10 dalyje nustatytą didžiausią išlaidų už paslaugas sumą.
               Mokėjimų tarpininkams mokamas atlyginimas be PVM negali būti didesnis kaip 10 proc. vietiniams padėjėjams, paslaugų teikėjams ir stažuotojams mokamo darbo užmokesčio, atlyginimo ir išmokų, už kurių mokėjimą jie yra atsakingi, sumos ir negali būti didesnis kaip 4 proc. 33 straipsnio 4 dalyje numatytos sumos.
               Didžiausia mokėjimų tarpininkams mokamo atlyginimo suma peržiūrima taikant kaupimo principą per kalendorinius metus, proporcingai jų sutarties galiojimo laikotarpiui.“

               4.

               38 straipsnis pakeičiamas taip:
               „38 straipsnis
               Dokumentai, kurie pateikiami, kai sudaryta darbo sutartis
               Prašymuose kompensuoti išlaidas, susijusias su darbo sutartimi, pateikiama:

                           a)

                           darbo sutarties, kurią Parlamento narys sudarė su vietiniu padėjėju, originalas;

                           b)

                           išsamus pareigybės aprašas ir tikslus vietos, kurioje bus vykdomos pareigos, adresas;

                           c)

                           išsami išklotinė, kurioje nurodomas darbo užmokestis, darbdavio ir darbuotojo socialinio draudimo įmokos ir kitos išlaidos, kurias numatoma sumokėti ar kompensuoti atitinkamais kalendoriniais metais ir pasibaigus galioti sutarčiai, ir kurioje atsižvelgiama į nacionalinės teisės nuostatas, įskaitant minimalų darbo užmokestį ir sutartines pareigas reglamentuojančias nuostatas, taip pat visas komandiruočių išlaidų kompensacijas;

                           d)

                           patvirtinta galiojančio vietinio padėjėjo tapatybės dokumento kopija;

                           e)

                           įprastinę vietinio padėjėjo gyvenamąją vietą patvirtinantis dokumentas;

                           f)

                           vietinio padėjėjo kvalifikaciją ir profesinę patirtį patvirtinantis dokumentas; ir

                           g)

                           Parlamento nario tinkamai pasirašytas pareiškimas, kad vietinio padėjėjo darbo sutarties galiojimo laikotarpiu vietinis padėjėjas nevykdys jokios kitos tiesioginės ar netiesioginės veiklos (net ir tokios, už kurią padėjėjas negautų atlyginimo) jokioje politinių tikslų turinčioje organizacijoje, tokioje kaip politinė partija, fondas, judėjimas ar parlamentinė frakcija, jeigu ta veikla yra tokio pobūdžio, kad gali kliudyti padėjėjui atlikti savo, kaip padėjėjo, pareigas arba dėl jos gali kilti interesų konfliktas.“

               5.

               39 straipsnis pakeičiamas taip:
               „39 straipsnis
               Sąskaitų įforminimas
               1.   Visų pirma siekiant, kad išlaidos ir mokamas avansas būtų tinkamai įforminti, mokėjimų tarpininkai ne vėliau kaip iki kitų metų, einančių po atitinkamų Parlamento finansinių metų, kovo 31 d. pateikia atsakingai tarnybai išklotines, kuriose nurodomos išlaidos, patirtos mokant kiekvieno įdarbinto vietinio padėjėjo darbo užmokestį, mokesčius, darbdavio ir darbuotojo socialinio draudimo įmokas ir kitas kompensuotinas išlaidas. Be to, jie pateikia įrodymą, kad konkretus vietinis padėjėjas priklauso socialinio draudimo sistemai, nurodo, kad Parlamento narys yra darbdavys, ir pateikia draudimo nuo nelaimingų atsitikimų darbe liudijimą, jeigu toks draudimas privalomas pagal taikytinus nacionalinės teisės aktus. Jie taip pat patvirtina, kad įvykdytos visos pagal taikomą nacionalinę teisę numatytos prievolės.
               Jeigu nutraukiama mokėjimų tarpininko ir Parlamento nario sutartis arba baigiasi Parlamento nario įgaliojimų vykdymo laikotarpis, šios prievolės turi būti vykdomos ne ilgiau kaip tris mėnesius.
               Pirmojoje pastraipoje nurodytos išklotinės rengiamos vadovaujantis Parlamento nustatyta tvarka.
               2.   Patikrinusi 1 dalyje nurodytą išklotinę, atsakinga tarnyba siunčia mokėjimų tarpininkams pranešimą (kopiją – Parlamento nariui), kuriame konstatuojama, ar mokėjimai atlikti tvarkingai ar ne, ir prireikus nurodoma, kokius trūkstamus dokumentus būtina pateikti.
               Jeigu tokiame pranešime nurodoma, kad mokėjimai netvarkingi, jiems įforminti reikalingi dokumentai pateikiami atsakingai tarnybai per vieną mėnesį nuo pranešimo dienos. Jeigu to nepadaroma, Parlamentas taiko 67 ir 68 straipsnius.“

               6.

               Įterpiamas šis straipsnis:
               „39a straipsnis
               Su darbo sutartimis susijusios pareigos
               1.   Mokėjimų tarpininkai pagal taikomą nacionalinę teisę nustatytu laikotarpiu ir ne mažiau kaip vienus metus nuo atitinkamos Parlamento kadencijos pabaigos privalo turėti mokėjimų išklotinių registracijos žurnalą, kuriame fiksuojamos visos išmokėtos darbo užmokesčio sumos, išskaityti mokesčiai ir darbdavio bei darbuotojo socialinio draudimo įmokos. Jei sutartis su mokėjimų tarpininku baigia galioti nepasibaigus Parlamento nario įgaliojimų vykdymo laikotarpiui, būtina nedelsiant pateikti patvirtintą mokėjimų išklotinių registracijos žurnalo kopiją naujam Parlamento nario pasirinktam mokėjimų tarpininkui, kaip nurodyta 35 straipsnio 3 dalyje.
               2.   Padėjėjai nesiima jokių veiksmų, kurie galėtų sukelti padėjėjo ir Parlamento nario, kuriam jie padeda, ar Parlamento interesų konfliktą. Jie nedelsdami informuoja atitinkamą Parlamento narį apie ketinimą užsiimti kokia nors atlyginama ar neatlyginama su jų darbu nesusijusia veikla arba kandidatuoti rinkimuose.
               Jų gyvenamoji vieta turi būti nuo darbo vietos atstumu, suderinamu su tinkamu jų pareigų atlikimu.
               3.   Parlamento narys nedelsdamas informuoja atsakingą tarnybą apie visus darbo sąlygų pasikeitimus, kurie turi poveikio Parlamento nario išlaidoms padėjėjo paslaugoms, ir apie padėjėjų planus užsiimti su jų darbu nesusijusia veikla arba kandidatuoti rinkimuose. Parlamento narys privalo užtikrinti, kad su darbu nesusijusi veikla ir kandidatavimas rinkimuose nekliudytų padėjėjams atlikti pareigų ir neprieštarautų Sąjungos finansiniams interesams. Atsakinga tarnyba gali pareikalauti įrodyti, ko imtasi siekiant tai užtikrinti atitinkamų padėjėjų atveju.
               4.   Kandidatuoti rinkimuose ketinantys vietiniai padėjėjai privalo laikytis nacionalinės teisės aktų dėl rinkimų kampanijų. Bent jau oficialios kampanijos laikotarpiui padėjėjai turi pasiimti metines arba nemokamas atostogas. Jeigu jie išrenkami, su jais susijusios kompensacijos nebemokamos, nebent jie gali pateikti įrodymų, kad jiems suteikti įgaliojimai dera su jų, kaip Parlamento narių padėjėjų, pareigų atlikimu.
               5.   Į Parlamento narių ir padėjėjų sudarytas sutartis turi būti įtrauktos 2 ir 4 dalyse nustatytos pareigos.“

               7.

               41 straipsnis pakeičiamas taip:
               „41 straipsnis
               Dokumentai, kurie pateikiami, kai sudaryta paslaugų sutartis
               1.   Išskyrus vienkartines paslaugas, kurių kaina neviršija 500 EUR su PVM, prašymas kompensuoti išlaidas turi būti pateikiamas dar nesudarius paslaugų teikimo sutarties ir jame turi būti pateikiama:

                           a)

                           sutarties, kurią Parlamento narys ketina sudaryti su paslaugų teikėju, sąmata ir projektas, kuriame aiškiai apibrėžtas paslaugų, kurios bus teikiamos, pobūdis;

                           b)

                           jeigu paslaugos kainuoja daugiau kaip 60 000 EUR su PVM, pagrindimas, kodėl pasirinktas atitinkamas konkurso dalyvis: dalyvis turi būti pateikęs ekonomiškai naudingiausią pasiūlymą iš bent trijų konkurso dalyvių, kurie turi būti visiškai nepriklausomi paslaugų teikėjai, atsižvelgiant ne tik į kainą, bet ir į pasiūlymo kokybę ir socialinius aspektus; ši riba taikoma sudedant visas sumas, jeigu sudaromos kelios sutartys iš eilės dėl panašių paslaugų su tuo pačiu paslaugų teikėju;

                           c)

                           jeigu paslaugų teikėjas yra juridinis asmuo, dokumento, patvirtinančio jo įrašymą į verslo registrą, arba lygiaverčio dokumento kopija drauge su įsteigimo dokumentais arba, jeigu paslaugų teikėjas yra fizinis asmuo, 38 straipsnio d–f punktuose išvardyti dokumentai, taip pat (išskyrus vienkartinių paslaugų sutartis) to straipsnio g punkte nurodytas dokumentas;

                           d)

                           jeigu paslaugų teikėjas yra juridinis asmuo, pareiškimas dėl interesų konflikto nebuvimo, kuriuo patvirtinama, kad nė vienas asmuo, susijęs su paslaugų teikimu, nėra padėjėjas, kaip apibrėžta 34 straipsnyje, arba bet kokios kitos 43 straipsnio d dalyje nurodytos kategorijos darbuotojas.

                     2.   Išlaidos suteiktoms paslaugoms kompensuojamos, kai Parlamento narys pateikia atsakingai tarnybai išsamią sąskaitą faktūrą, kurioje nurodomos paslaugų teikėjo iš tiesų suteiktos paslaugos, ir su juo sudarytos sutarties kopiją. Prie sąskaitos faktūros pridedamas Parlamento nario patvirtinimas, kad paslauga iš tiesų suteikta. Atsakingai tarnybai paprašius, Parlamento narys taip pat pateikia pagrindinius patvirtinamuosius dokumentus.
               Jeigu paslaugoms iš dalies arba visiškai netaikomas PVM, atsakinga tarnyba gali pareikalauti, kad mokėjimų tarpininkas patvirtintų, jog esama teisinio pagrindo netaikyti PVM.“

               8.

               43 straipsnis iš dalies keičiamas taip:

                           a)

                           a punktas pakeičiamas taip:

                                       „a)

                                       finansuoti sutartims, sudarytoms su politinių tikslų turinčia organizacija, tokia kaip politinė partija, fondas, judėjimas ar parlamentinė frakcija;“;

                           b)

                           d punktas pakeičiamas taip:

                                       „d)

                                       finansuoti sutartims, pagal kurias įdarbinami Parlamento narių sutuoktiniai ar nuolatiniai santuokos neįregistravę partneriai arba tėvai, vaikai, broliai ir seserys ar pagal kurias naudojamasi jų paslaugomis arba apskritai gali kilti koks nors interesų konfliktas, kaip apibrėžta 62 straipsnio 1a dalyje.“

               9.

               46 straipsnis iš dalies keičiamas taip:

                           a)

                           1, 2 ir 3 dalys pakeičiamos taip:
                           „1.   Buvę Parlamento nariai turi teisę gauti pereinamojo laikotarpio pašalpą. Jeigu jie vykdo įgaliojimus kitame parlamente arba eina pareigas valstybės tarnyboje, atlyginimas, į kurį jie turi teisę už tai, atskaičiuojamas iš pereinamojo laikotarpio pašalpos.
                           2.   Pereinamojo laikotarpio pašalpai mutatis mutandis taikoma 2 straipsnio 3 dalis.
                           3.   Pagal šį straipsnį kitas parlamentas – bet koks teisėkūros įgaliojimus turintis parlamentas, įsteigtas valstybėje narėje.“;

                           b)

                           4 dalies įžanginė formuluotė pakeičiama taip:
                           „4.   Pagal šį straipsnį valstybės tarnyba – bet kurių iš šių pareigų vykdymas:“;

                           c)

                           4 dalies c punktas pakeičiamas taip:

                                       „c)

                                       vyresniojo pareigūno, vykdančio valdžios funkcijas, Sąjungos institucijos pareigūno ar nario.“

               10.

               48 straipsnio 1 dalis pakeičiama taip:
               „1.   Tam. kad buvusiam Parlamento nariui būtų skirta pereinamojo laikotarpio pašalpa, jis privalo generaliniam sekretoriui pateikti prašymą skirti šią pašalpą ne vėliau kaip per tris mėnesius nuo savo įgaliojimų vykdymo pabaigos datos kartu su rašytiniu pareiškimu, kuriame nurodo, ar jis eina kokias nors 46 straipsnyje nurodytas pareigas.“

               11.

               61 straipsnio 1 dalis pakeičiama taip:
               „1.   Taikant šias įgyvendinimo taisykles ir teikiant pagal jas mokėjimo prašymus laikomasi Europos Parlamento ir Tarybos reglamento (ES, Euratomas) Nr. 966/2012 (4) ir Komisijos deleguotojo reglamento (ES) Nr. 1268/2012 (5) nuostatų.

                  (4)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1)."

                  (5)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).“"

               12.

               62 straipsnis papildomas šia dalimi:
               „1a.   Su biudžeto įgyvendinimu susiję Parlamento nariai nesiima jokių veiksmų, dėl kurių gali kilti jų pačių interesų konfliktas su Sąjungos finansiniais interesais.
               Interesų konfliktas kyla, kai Parlamento narių veiksmams netinkamą poveikį daro priežastys, susijusios su šeima, emociniais ryšiais, ekonominiais interesais ar bet kokiais kitais su gavėju turimais bendrais interesais.“

               13.

               78 straipsnis pakeičiamas taip:
               „78 straipsnis
               Pereinamojo laikotarpio nuostatos, taikomos sutartims su vietiniais padėjėjais ir mokėjimų tarpininkais
               1.   34 ir 35 straipsnių nuostatos, iš dalies pakeistos 2015 m. spalio 26 d. Biuro sprendimu, dėl padėjėjų skaičiaus ir padėjėjų bei mokėjimų tarpininkų darbo užmokesčio neturi poveikio vis dar galiojančioms sutartims, jeigu prašymai kompensuoti pagal tas sutartis susidariusias išlaidas pateikti atsakingai tarnybai iki 2015 m. spalio 27 d.
               2.   1 dalyje nurodytos rūšies sutartys gali būti atnaujintos ar pakeistos tik pagal I antraštinės dalies 5 skyriaus nuostatas.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d., išskyrus 1 straipsnio 9 ir 10 dalis, kurios taikomos nuo 2014 m. liepos 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas, kuriuo patvirtinamas Europos Parlamento narių statutas (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

      (3)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).